Një shtëpi - burim energjie
Shkencëtarët në Gjermani kanë ndërtuar një shtëpi që prodhon më tepër energji se sa përdor.
Një grup shkencëtarësh në Gjermani kanë ndërtuar një shtëpi, për të cilën shpresojnë se do të prodhojë dy herë më shumë energji se sa i nevojitet. Ata thonë se projekti provon se njerëzit mund të jetojnë në të ardhmen me energji të pastër, që nuk prodhon gaz karbonik. Kjo është shtëpia B10 në qendër të Shtutgardit. Ajo mund të ngjajë me një ndërtesë të zakonshme zyrash, por kjo shtëpi e vogël përfaqëson në fakt kulmin e prodhimit dhe të efektshmërisë energjitike. Me çatinë e saj me panelele diellore për prodhimin e energjisë elektrike, me një sistem tepër të efektshëm për ngrohjen dhe ftohjen dhe me një komandë elektronike që bashkërendon gjithshka, shtëpia B10 prodhon më tepër ernegji se sa i nevojitet. Ajo u ndërtua në verën e vitit 2014 dhe që prej më shumë se një viti është vënë në punë për zyra. Rezultatet janë inkurajuese, shtëpia ka prodhuar energji shtesë, të mjaftueshme për një makinë elektrike, ngroh një muze pranë dhe madje i jep një sasi energjie rrjetit elektrik publik. Shkencëtarët shpresojnë që kjo shtëpi të prodhjojë dyfishin e enegjisë së nevojshme që ajo të funksionojë si ndërtesë zyrash. Thorsten Klaus është drejtori i Sistemeve Ndërtuese në Aktivhaus, grupi që drejtoi projektin. Ai thotë se shkencëtarët janë të aftë të kontrollojnë sistemet e ngrohjes dhe ftohjes përmes një programi elektronik. Shtëpia është e vogël, vetëm 52 metra katrore. Ajo ka vetëm një dhomë, një garazh dhe një banjo. Një linjë elektrike prapa shtëpisë fillon të funksionëjë me bateri dhe falë sistemeve të ngrohjes dhe të ftohjes. Shtëpia B10 është projektuar nga arkitekti Werner Sobek dhe toka ku është ndërtuar është pronë e qytetit të Shtutgardit. Pulti kontrollon të gjitha pjesët e shëpisë, si ngrohja dhe ndriçimi, por edhe se si duhet shpërndarë energjia e tepërt. Po ashtu shtëpia me kohë ka aftësinë të kuptojë rutinën e banorëve të saj dhe e rregullon automatikisht temperaturën dhe ndriçimin, sipas prirjes së tyre. Shtëpia ka 40 panele diellore në çati dhe mund të prodhojë deri në 10,4 kilovatë orë energji elektrike. Bateria prapa shtëpisë mund të ruajë deri në 11 kilovatë orë energji. Frank Heinlein thotë se energjia shtesë që prodhon shtëpia mund të ruhet tek bateria, mund të furnizojë makinat elektrike dhe në se tepron akoma, pjesa tjetër mund të shkojë në rrjetin publik të energjisë. Studjuesit thonë se projekti i shtëpisë B10 do të vazhdojë për disa vjet dhe shëpia do të testohet në situata të ndryshme. Pas përfundimit të provës, ajo do të hiqet dhe do të riciklohet.